pythainlp/thai-wiki-dataset-v4 huggingface dataset:
อัลเพนโกลว์

อัลเพนโกลว์  เป็นแถบแสงเรืองสีแดง ปรากฏใกล้เส้นขอบฟ้าด้านตรงข้ามกับดวงอาทิตย์เมื่อดวงอาทิตย์อยู่ต่ำกว่าเส้นขอบฟ้า ปรากฏการณ์นี้สังเกตได้ง่ายจากภูเขาที่ส่องสว่าง และสามารถเกิดกับเมฆผ่านการกระเจิงกลับของแสง สาเหตุที่อัลเพนโกลว์มีสีแดงหรือชมพูเกิดจากดวงอาทิตย์อยู่ในมุมต่ำ และใช้เวลานานในการเดินทางผ่านชั้นบรรยากาศไปกระทบยังภูเขา
อัลเพนโกลว์ถูกอธิบายกว้าง ๆ ว่าเกิดจากแสงอาทิตย์ที่สะท้อนจากเมฆหลังพระอาทิตย์ตกหรือก่อนพระอาทิตย์ขึ้น เมื่อพระอาทิตย์อยู่ต่ำกว่าเส้นขอบฟ้า แสงอาทิตย์จะไม่สามารถส่องไปที่ภูเขาโดยตรง แต่สะท้อนผ่านหยาดน้ำฟ้า ผลึกน้ำแข็ง ฝุ่นละอองในชั้นบรรยากาศส่วนล่างในลักษณะแสงพร่า ซึ่งลักษณะนี้เป็นสิ่งหนึ่งที่จำแนกอัลเพนโกลว์จากแสงอาทิตย์ระหว่างพระอาทิตย์ตกและพระอาทิตย์ขึ้นโดยตรง หากไม่มีภูเขาหลังพระอาทิตย์ตก อัลเพนโกลว์อาจปรากฏเป็นแสงสีแดงจากละอองลอยบนท้องฟ้าทิศตะวันออก คล้ายแสงสีชมพูที่เรียกว่า แถบวีนัส (Belt of Venus) ที่ปรากฏเหนือเงาโลก
แม้จะมีการอธิบายว่าแสงพร่าเป็นสาเหตุของอัลเพนโกลว์ แต่ยังมีการแย้งว่าปรากฏการณ์นี้เกิดจากแสงอาทิตย์โดยตรงจากพระอาทิตย์ตกและพระอาทิตย์ขึ้น และต้องเกิดขึ้นกับท้องฟ้าโปร่ง
โลบนูแวล

โลบนูแวล  เป็นเพลงชาติของประเทศเบนิน เนื้อร้องและทำนองเรียบเรียงโดยอธิการฌีลแบร์ ฌ็อง ดาญง นำมาใช้เป็นเพลงชาติเมื่อเบนินเป็นเอกราชจากฝรั่งเศสใน ค.ศ. 1960
หลังดาโฮมีย์กลายเป็นสาธารณรัฐประชาชนเบนินใน ค.ศ. 1975 เพลงชาตินี้ยังมีการใช้งานต่อ แต่เปลี่ยนจากคำว่า กับ ไปเป็น กับ 
เนื้อร้อง.
ในพิธีทางการส่วนใหญ่จะขับร้องในท่อนที่หนึ่งกับช่วงประสานเสียง
สโมสรฟุตบอลบีจี ปทุม ยูไนเต็ด ในฤดูกาล 2564–2565

ฤดูกาล 2564–2565 เป็นฤดูกาลที่สองติดต่อกันของ บีจี ปทุม ยูไนเต็ด ใน ไทยลีก หลังจากการเลื่อนชั้นในปี พ.ศ. 2562 บีจี ปทุม ยูไนเต็ด เข้าสู่ฤดูกาลในฐานะแชมป์ลีกแชมป์เก่า หลังจากชนะเลิศรายการ ไทยลีก ฤดูกาล 2563–64 
นอกจากลีกภายในประเทศ สโมสรจะแข่งขันใน ไทยเอฟเอคัพ และ เอเอฟซีแชมเปียนส์ลีก ของฤดูกาลนี้ด้วย
การแข่งขัน.
ไทยลีก.
นัด.
      ชนะ
      เสมอ
      แพ้
ไทยเอฟเอคัพ.
      ชนะ
      เสมอ
      แพ้
ไทยลีกคัพ.
      ชนะ
      เสมอ
      แพ้
หมายเหตุ.
<templatestyles src="Reflist/styles.css" />
มาตุภูมิอันเรืองรอง

<table class="infobox" style="width: 22em"></table>
" มาตุภูมิอันเรืองรอง " (เกาหลี : 빛나는 조국) เป็นเพลงของ สาธารณรัฐประชาธิปไตยประชาชนเกาหลี (เกาหลีเหนือ)ทำนองประพันธ์โดย รี มิน ซง (리면상) ในปี 1947 และเนื้อร้องเขียนโดย ปาร์ก เซ ยอง (박세영) 
ประวัติ.
ในปี ค.ศ. 1946-1947 เมื่อเกาหลีเหนือไม่มีเพลงชาติ การประพันธ์เพลงชื่อเอกุกกา ถูกดำเนินการภายใต้การนำของคิม อิล-ซ็อง ในปีพ.ศ. 2490 มีผู้สมัครสองคนยังคงในการตัดสินรอบสุดท้าย และหนึ่งในสองคนได้รับเลือกให้เป็นเพลงสรรเสริญ อีกหนึ่งเพลงซึ่งเป็นที่รู้จักในปัจจุบันในชื่อ "มาตุภูมิอันเรืองรอง" จึงตัดสินใจที่จะเปิดเพลงให้สาธารณชนเข้าชมโดยเปลี่ยนชื่อจาก เอกุกา Aegukka เนื่องจากทำนองนั้นมีความไพเราะ เพลงนี้จัดอยู่ในหนังสือเพลงในเวลานั้นเป็นหนึ่งในเพลงตัวอย่าง เช่น "조쏘歌曲100曲集 (Korea-Soviet Collection of 100 Songs)" (北朝鮮音樂同盟 (Ed.), 1949) 
ด้วยภูมิหลังเช่นนี้ เพลงนี้จึงถูกนำมาใช้ในเหตุการณ์สำคัญของเกาหลีเหนือ เพลงนี้ออกอากาศในช่วงปิดสถานี สถานีโทรทัศน์กลางบนแผ่นดินเกาหลี ของเกาหลีเหนือ พร้อมรูปธงชาติที่โบกสะบัด
หมายเหตุ.
<templatestyles src="Reflist/styles.css" />
Holobrachia

Holobrachia เป็นสกุลของแบรคิโอพอดที่อยู่ในออเดอร์ Terebratulida, วงศ์ไม่เป็นที่ร้จัก มีเพียงสปีชีส์เดียวคือ Holobrachia vietnamica.
สปีชีส์นี้พบได้ใกล้เวียดนาม
ซาโตเนะ คูโบะ

ซาโตเนะ คูโบะ (ญี่ปุ่น: 久保怜音 โรมาจิ: Kubo Satone; เกิด 20 พฤศจิกายน 2546 คานางาวะ ประเทศญี่ปุ่น) เป็นไอดอล,สมาชิกวงดนตรีไอดอญี่ปุ่น AKB48 ดราฟต์รุ่น 2 ทีม B ภายใต้สังกัด DH และยังเป็นสมาชิกยูนิตIxRเธอเป็นสมาชิกAKB48ตั้งแต่ 2015 ถึง 2022 ชื่อเล่น ซาโตปี้ กรุ๊ปเลือดO สูง 157เซนติเมตร 
เธอเข้าร่วม AKB48 ในสถานะดราฟต์รุ่น 2 ก่อนที่จะถูกย้ายเข้ามาในทีม B (AKB48 Group Draft Kaigi 2015 → เคงคิวเซย์ → ทีม K → ทีม B) เธอเข้าร่วม AKB48 Group Draft Kaigi 2015 Finalist เมื่อวันที่ 1 มีนาคม 2015 จากนั้นเลื่อนชั้นเป็น ทีม K วันที่ 27 กันยายน 2017 ที่งาน AKB48 Cafe และย้ายไป ทีม B เมื่อวันที่ 08 ธันวาคม 2017 และประกาศจบการศึกษาจาก AKB48 ในวันที่ 25 มกราคม ค.ศ. 2022 
 Senaka Kara Dakishimete
 Wimbledon e Tsureteitte (เซ็นเตอร์)
 Wink no Juudan
สังคมรมรร็อกส์

สังคมรมรร็อกส์  หรือ มาร์เบิลร็อกส์  เป็นช่องเขาส่วนหนึ่งบนแม่น้ำนรรมทาในประเทศอินเดีย ใกล้กับเมืองชัพพัลปุระ รัฐมัธยประเทศ แม่น้ำช่วงนี้ไหลผ่านกลางระหว่างช่องเขาหินอ่อน ที่ถูกกัดเซาะ ส่วนใหญ่มีองค์ประกอบของแมกนีเซียม ช่องเขาหินอ่อนนี้มีความยาวรวม 8 กิโลเมตร รวมถึงเป็นหนึ่งในแหล่งที่มีการขุดหินอ่อนไปใช้งานในประเทศอินเดีย
ช่องเขาช่วงนี้ถือว่าแคบและมักมีลิงกระโดดข้ามฝั่งอยู่บ่อย ๆ ชาวท้องถิ่นจึงเรียกที่นี่ว่า บันดะร์ กุทนี (Bandar Kudni) แปลว่าที่กระโดดของลิง นักท่องเที่ยวนิยมมาล่องเรือผ่านช่องเขานี้ระหว่างปูรณิมา โดยเฉพาะช่วงระหว่างโคชคารีบูชาของศรัทปูรณิมา ซึ่งบางส่วนเชื่อว่าการล่องเรือนี่จะช่วยเยียวยากายและใจ
Pemphixina

Pemphixina เป็นสกุลของแบรคิโอพอดที่อยู่ในวงศ์ Hemithirididae. The only species is Pemphixina pyxidata.
สปีชีส์นี้พบได้ทางตอนใต้ของมหาสมุทรอินเดีย
เกาะไหง

เกาะไหง เป็นเกาะขนาดเล็กทางตอนใต้ของชายฝั่งช่องแคบมะละกาในพื้นที่หมู่ 4 บ้านเกาะปอ ตำบลเกาะลันตาใหญ่ อำเภอเกาะลันตา จังหวัดกระบี่ แต่ทางภูมิศาสตร์อยู่ใกล้จังหวัดตรังมากกว่า เป็นที่รู้จักดีในด้านเรื่องการดำน้ำลึกและหาดทรายขาวทอดยาว เกาะไหงเป็นส่วนหนึ่งของอุทยานแห่งชาติหมู่เกาะลันตา และเป็นถิ่นอาศัยของนกแก๊ก ซึ่งเป็นสัตว์ป่าคุ้มครอง
ภูมิประเทศ.
เกาะไหงตั้งอยู่ทางใต้ของจังหวัดกระบี่ ในอำเภอเกาะลันตา ในเชิงภูมิศาสตร์ใกล้กับชายฝั่งจังหวัดตรังมากกว่าจังหวัดกระบี่ ตั้งอยู่ทางทิศตะวันตกของอุทยานแห่งชาติหาดเจ้าไหมบนแผ่นดินใหญ่ฝั่งตรงข้ามจากตรัง เกาะไหงมีความยาว 4 กิโลเมตร พื้นที่ขนาดประมาณ 3.635 ตารางกิโลเมตร มีรูปทรงสามเหลี่ยมด้านใต้กว้างกว่า และด้านเหนือเป็นปลายแหลมแบบลิ่ม
ด้านทิศตะวันออกของเกาะประกอบด้วยหาดทรายยาว มีปะการังด้านหน้าหาด และเป็นแหล่งดูปะการังน้ำตื้นที่สมบูรณ์แห่งหนึ่ง ทิศใต้ลักษณะเป็นอ่าว ด้านตะวันตกตอนเหนือมีลักษณะเป็นเขาสูงชัน ยอดเขาที่สูงที่สุดสูง 198 เมตรจากระดับน้ำทะเล โดยทั่วไปเป็นป่าดิบชื้น และป่าชายหาด
กลุ่มเกาะไหง ประกอบด้วย เกาะไหงและเกาะม้า
ภูมิอากาศ.
มีภูมิอากาศแบบกึ่งเขตร้อน ฤดูฝน (มรสุม) เริ่มประมาณต้นเดือนพฤษภาคมและสิ้นสุดในปลายเดือนตุลาคมในต้นเดือนพฤศจิกายนของทุกปี โดยปกติช่วงนี้ทะเลมีคลื่นสูงการเล่นน้ำนอกฝั่งอาจมีอันตรายได้ มักจะมีฝนตกหนักและมีเมฆมากเป็นเวลาติดต่อกันหลายวัน และช่วงตั้งแต่ต้นเดือนพฤศจิกายนถึงปลายเดือนเมษายนเป็นฤดูแล้งแดดจัดเป็นส่วนใหญ่และทะเลสงบ
อุณหภูมิในฤดูมรสุมคือ 25 ถึง 30 องศาเซลเซียสในตอนกลางวันและ 22 ถึง 24 องศาเซลเซียสในตอนกลางคืน ในฤดูกาลท่องเที่ยวหลัก (ฤดูแล้ง) อุณหภูมิในตอนกลางวันจะอยู่ที่ 25 ถึง 34 องศา อุณหภูมิเฉลี่ยตลอดปี 28 องศา
เขตการปกครอง.
เกาะไหงอยู่ในเขตการปกครองตำบลเกาะลันตาใหญ่ อำเภอเกาะลันตา ของจังหวัดกระบี่ และเป็นที่ตั้งหน่วยพิทักษ์อุทยานแห่งชาติที่ ลต.2 (เกาะไหง) บนแหลมกวนอิม (ทางตะวันเฉียงใต้ของเกาะ)
ข้อมูลประชากร.
ไม่มีผู้อยู่อาศัยถาวรบนเกาะ ผู้อยู่อาศัยส่วนใหญ่เป็นพนักงานของรีสอร์ทตากอากาศ ซึ่งดำเนินการสิ่งอำนวยความสะดวกในโรงแรมในช่วงนอกฤดูท่องเที่ยวของภาคใต้
การขนส่ง.
ท่าเรือแผ่นดินใหญ่ที่ใกล้ที่สุดคือ ท่าเรือปากเมง จังหวัดตรัง ห่างจากเกาะไหงไปทางตะวันออกเฉียงเหนือประมาณ 15 กิโลเมตร ในอำเภอสิเกา จังหวัดตรัง การข้ามจากท่าเรือปากเมงใช้เวลา 30 ถึง 45 นาที ขึ้นอยู่กับประเภทของเรือ
นอกจากนี้ยังมีมีเรือท่องเที่ยวหรือเรือหางยาวเช่าเหมาลำจากเกาะอื่น ๆ ในพื้นที่ เช่น เกาะลันตาใหญ่และเกาะมุก เรือสปีดโบ๊ทเส้นทางเกาะหลีเป๊ะ-เกาะลันตา-เกาะพีพี-เกาะภูเก็ต 
เกาะไหงเป็นเกาะขนาดเล็กไม่มีทางรถยนต์บนเกาะ
แหล่งท่องเที่ยว.
เกาะไหงเป็นเกาะสำหรับการเล่นน้ำและดำน้ำเป็นหลัก ชายหาดยาวประมาณ 2 กิโลเมตร ทางทิศตะวันออกของเกาะ นอกจากนี้ยังมีอ่าวเล็ก ๆ สองแห่งทางตอนใต้ของเกาะ ชายฝั่งตะวันตกไม่เหมาะสำหรับการเล่นน้ำเนื่องจากเป็นหน้าผา
ฤดูการท่องเที่ยว ปิดฤดูการท่องเที่ยว  ตั้งแต่วันที่ 16 พฤษภาคม – 15 พฤศจิกายน ของทุกปี
Polyzoniida

Polyzoniida เป็นอันดับของกิ้งกือในชั้นย่อย Colobognatha ประกอบไปด้วยสามวงศ์และอย่างน้อย 74 สปีชีส์ที่ได้รับการอธิบายรูปพรรณ
ลักษณะ.
กิ้งกือในอันดับนี้มีหลังที่ค่อนข้างนูนเป็นรูปโดม ด้านท้องแบน มีหัวขนาดเล็กลักษณะคล้ายกรวย มีตาเดี่ยวน้อย บนหลังไม่มีร่องและพาราโนตา (paranota; ส่วนที่ยื่นจากด้านข้างของแต่ละปล้อง)
การจัดจำแนก.
อันดับ Polyzoniida ประกอบไปด้วยสามวงศ์:
Hirudisomatidae (6 สกุล, 20 สปีชีส์)
Polyzoniidae (6 สกุล, 22 สปีชีส์)
Siphonotidae (12 สกุล, 32 สปีชีส์)
การกระจายตัว.
วงศ์ Hirudisomatidae พบตั้งแต่สเปนไปจนถึงหิมาลัยในยูเรเซีย, ญี่ปุ่น, และทวีปอเมริกาเหนือตั้งแต่ตะวันตกเฉียงใต้ของแคนาดาจนถึงเม็กซิโกตอนกลาง Polyzoniidae มีการกระจายตัวทางซีกโลกเหนือ (holoractic distribution) ตั้งแต่ตะวันตกเฉียงเหนือไปจนถึงตะวันออกเฉียงเหนือของสหรัฐ, แคนาดาตะวันออก, และในยุโรป ตั้งแต่สหราชอาณาจักรและฝรั่งเศสไปจนถึงไซบีเรีย
Siphonotidae มีการกระจายตัวทางซีกโลกใต้ พบได้ในบราซิลและชิลี, แอฟริกาใต้, เอเชียตะวันออกเฉียงใต้, อินโดนีเซีย, แทสเมเนีย, และนิวซีแลนด์
อารามอ็อสตรอก

อารามอ็อสตรอก ([ǒstroɡ]) เป็นอารามในนิกายออร์ทอดอกซ์ซีเรียสร้างเข้าไปในหินขนาดใหญ่ในเทศบาลดานิลอฟกราด ใกล้กับที่ราบบเยโลปาวลิซี ในประเทศมอนเตเนโกร สร้างขึ้นเพื่อถวายแด่นักบุญเบซิลแห่งอ็อสตรอก ("Sveti Vasilije Ostroški") ผู้ซึ่งฝังร่างที่นี่ และเป็นหนึ่งในสถานที่จาริกแสวงบุญที่เป็นที่นิยมที่สุดในมอนเตเนโกร อารามตั้งขึ้นโดยวาซีลิเย (Vasilije) เมโตรโปลิตันบิชอปแห่งเฮอร์เซโกวีนาในศตวรรษที่ 17
วัดเกาะเสม็ด

วัดเกาะเสม็ด หรือ วัดเกาะแก้วพิสดาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเพ อำเภอเมืองระยอง จังหวัดระยอง มีเนื้อที่ 16 ไร่ 2 งาน 14 ตารางวา ถือเป็นวัดเดียวบนเกาะเสม็ด ตั้งอยู่ห่างจากท่าเรือหน้าด่านประมาณ 500 เมตร ปัจจุบันมีเจ้าอาวาส คือ พระครูวินัยธร สมมติโต
เกาะเสม็ดเริ่มมีวัดแห่งนี้นับตั้งแต่ พ.ศ. 2500 โดยชาวบ้านได้ร่วมกันมอบที่ดินเพื่อให้ก่อตั้งเป็นวัด เริ่มแรกตั้งเป็นสำนักสงฆ์ใช้ชื่อว่า สำนักสงฆ์เกาะเสม็ด ต่อมาสำนักงานพระพุทธศาสนาแห่งชาติประกาศตั้งเป็นวัดที่ถูกต้องตามกฎหมายเมื่อวันที่ 18 ธันวาคม พ.ศ. 2555 ผู้ขออนุญาตตั้งวัดคือ นายเกรียงศักดิ์ งามสุวรรณ์ โดยให้นามวัดว่า "วัดเกาะเสม็ด"
ต่อมาเมื่อวันที่ 15 พฤษภาคม พ.ศ. 2558 มีพิธีวางศิลาฤกษ์อุโบสถวัดเกาะเสม็ด ซึ่งอุโบสถหลังนี้มีขนาดกว้าง 27 เมตร ยาว 36 เมตร เป็นอุโบสถ 2 ชั้น โดยตัวอุโบสถอยู่ชั้นที่ 2 มีลักษณะแบบอุโบสถเปิด มีผนังเพียงองค์พระประธาน ขอบกำแพงแก้วทำเป็นสัญลักษณ์รูปกลีบบัว ภายในวัดมีวิหารและศาลาการเปรียญ พระพุทธรูปองค์ใหญ่สีขาว ซึ่งประดิษฐานอยู่ด้านหลังของวัดหันหน้าเข้าหาทะเล
ชคมนเทียร

ชคมนเทียร (Jag Mandir) เป็นวังสร้างขึ้นบนเกาะในทะเลสาบปิโจละ ในเมืองอุทัยปุระ รัฐราชสถาน เริ่มสร้างในปี 1551 โดยมหาราณา อมร สิงห์ ตามด้วย กรัญ สิงห์ (1620–1628) และเสร็จสิ้นใน ชคัต สิงห์ ที่หนึ่ง (1628–1652) ชื่อ "ชคัตมนเทียร" ตั้งตามมหาราณาชคัต สิงห์ที่หนึ่ง ก่อนชื่อจะกร่อนเหลือเพียง "ชคมนเทียร" ในอดีตที่นี่เคยเป็นวังฤดูร้อนของวงศ์มหาราชาแม่งเมวาร์ และเคยถูกใช้เป็นที่พักพิงชั่วคราวของผู้ลี้ภัยถึงสองครั้ง
วัดอ่าวสลัด

วัดอ่าวสลัด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะกูด อำเภอเกาะกูด จังหวัดตราด
วัดอ่าวสลัดตั้งอยู่บนเกาะกูด บริเวณนี้มีชุมชนที่เรียกว่า "อ่าวสลัด" ตามคำบอกเล่าว่าเคยมีโจรสลัดหลบหนีเข้ามาอาศัยอยู่ในย่านนี้ ภายหลังการปราบปรามจึงตั้งชื่อใหม่ว่า "หมู่บ้านอ่าวสลัด" เป็นชุมชนชาวประมงพื้นบ้าน สร้างบ้านเรือนติดทะเล มีท่าเทียบเรืออยู่หน้าบ้านเรียงรายทอดเป็นแนวยาว จากนั้นจึงได้สร้างวัดประจำหมู่บ้าน แรกเริ่มเป็นเพียงสำนักสงฆ์เป็นเวลานานกว่า 50 ปี จนได้ประกาศตั้งวัดเมื่อวันที่ 17 กุมภาพันธ์ พ.ศ. 2560 ผู้ขออนุญาตให้สร้างวัด คือ นายชุมพล วัฒนา วัดเป็นสถานที่จัดงานประเพณีสำคัญต่าง ๆ และเป็นศูนย์รวมจิตใจของชาวเกาะกูด
พระพุทธรูปองค์ใหญ่สีทองของวัดที่ตั้งอยู่บนเนิน คือ "หลวงพ่อพุทธปทีปศรีสถาพร" อยู่ตรงส่วนที่ติดปลายแหลมของอ่าว เด่นตระหง่านเมื่อมองจากเรือ เป็นจุดสังเกตเมื่อเดินเรือ ผู้นำในการสร้างพระพุทธรูปองค์นี้ คือ พระเทพสุเมธมุนี (สง่า สักโก) เจ้าอาวาสวัดโยธานิมิต ดำเนินการสร้างเมื่อ พ.ศ. 2523 องค์พระขนาดหน้าตักกว้าง 9 เมตร 60 เซนติเมตร สูง 12 เมตร 60 เซนติเมตร สิ้นค่าใช้จ่าย 10 ล้านบาทเศษ
เดอะแกบบา

บริสเบนคริกเกตกราวด์  หรือที่รู้จักกันทั่วไปในชื่อ เดอะแกบบา (the Gabba) เป็นสนามกีฬาหลักในเมืองบริสเบน เมืองหลวงของรัฐควีนส์แลนด์ ประเทศออสเตรเลีย ชื่อเล่น Gabba มาจากย่านชานเมืองของ วูลลูนแกบบา ซึ่งเป็นที่ตั้งของสนาม ในช่วงหลายปีที่ผ่านมาแกบบาได้เป็นเจ้าภาพการแข่งขันกีฬากรีฑา ฟุตบอลกฏออสเตรเลีย เบสบอล คอนเสิร์ต คริกเก็ต จักรยาน รักบี้ลีก รักบี้ยูเนียน ฟุตบอลและการแข่งม้าและการแข่งม้าเกรย์ฮาวด์ ปัจจุบันสนามแห่งนี้ทำหน้าที่เป็นสนามเหย้าของควีนส์แลนด์บูลส์ในกีฬาคริกเก็ตภายในประเทศ, การแข่งขันบริสเบนฮีทของบิ๊กแบชลีก และ ลีกบิ๊กแบชหญิง และบริสเบนไลออนส์ของลีกฟุตบอลออสเตรเลีย แกบบาจะเป็นสนามกีฬาหลักของการแข่งขันกีฬาโอลิมปิกฤดูร้อน 2032 และจะได้รับการอัปเกรดสำหรับการแข่งขัน
ระหว่างปี พ.ศ. 2536 ถึง พ.ศ. 2548 แกบบาได้รับการพัฒนาใหม่ในหกขั้นตอนโดยมีมูลค่า 128,000,000 ดอลลาร์ออสเตรเลีย ขนาดของสนามหญ้าขณะนี้อยู่ที่ 170.6 เมตร (560 ฟุต) (แนวตะวันออก-ตะวันตก) และ 149.9 เมตร (492 ฟุต) (แนวเหนือ-ใต้) เพื่อรองรับการเล่นฟุตบอลกฎของออสเตรเลียในระดับชั้นนำ ความจุที่นั่งของพื้นสนามอยู่ที่ 42,000 ที่นั่ง ในปี พ.ศ. 2553 ซึ่งลดลงในช่วงไม่กี่ครั้งที่ผ่านมาเนื่องจากมีป้ายบอกคะแนนอิเล็กทรอนิกส์ใหม่และสิ่งอำนวยความสะดวกขององค์กร สำหรับการแข่งขันคริกเก็ตนานาชาติ ความจุลดลงเหลือ 36,000 เนื่องจากมีสกอร์บอร์ดใหม่และการเพิ่มเด็คพูล เช่นเดียวกับหน้าจอที่มองเห็นได้กว้างขึ้น สำหรับการแข่งขัน AFL จะมีความจุเพิ่มขึ้นเล็กน้อยที่ 37,478
หลังบริสเบนได้รับคัดเลือกเป็นเจ้าภาพโอลิมปิกฤดูร้อน 2032 รัฐควีนส์แลนด์ได้วางแผนจะรื้อถอนและก่อสร้างสนามแห่งนี้ใหม่ โดยใช้งบประมาณ 1 พันล้านดอลลาร์สหรัฐ พร้อมขยายความจุเพิ่มเป็น 50,000 ที่นั่ง เพื่อใช้เป็นสนามแข่งขันกรีฑา รวมถึงพิธีเปิดและพิธีปิด
สโมสรฟุตบอลชลบุรี ในฤดูกาล 2564–2565

ฤดูกาล 2564-2565 เป็นฤดูกาลที่ 16 ของ ชลบุรี ใน ไทยลีก นับตั้งแต่ปี พ.ศ. 2549. ฤดูกาลนี้ควรจะเริ่มต้นในวันที่ 31 กรกฎาคม พ.ศ. 2564 และมีบทสรุปในวันที่ 21 พฤษภาคม พ.ศ. 2565. 
กระชับมิตร.
แมตช์.
      ชนะ
      เสมอ
      แพ้
การแข่งขัน.
ไทยลีก.
แมตช์.
      ชนะ
      เสมอ
      แพ้
ไทยเอฟเอคัพ.
แมตช์.
      ชนะ
      เสมอ
      แพ้
ไทยลีกคัพ.
แมตช์.
      ชนะ
      เสมอ
      แพ้
 "ณ วันที่ 15 มกราคม พ.ศ. 2565"
พิษณุปุระ (บันกุฑา)

พิษณุปุระเป็นเมืองและเทศบาลนครในอำเภอบันกุฑา รัฐเบงกอลตะวันตก ประเทศอินเดีย เป็นที่รู้จักจากมนเทียรจำนวนมากที่สร้างด้วยเครื่องเคลือบโดยจักรวรรดิมัลลภูมิ, รธกฤษณมนเทียร และส่าหรีบาลุจารี
ข้อมูลจากสำมะโนปี 2001 พิษณุปุระมีประชากร 61,943 คิดเป็นผู้ชาย 50% และมีอัตราการรู้หนังสือของประชากรอยู่ที่เฉลี่ย 69% สูงกว่าค่ามาตรฐานของชาติที่ 59.5% โดยของผู้ชายอยู่ที่ 77% และผู้หญิง 61% ประชากร 11% อายุต่ำกว่า 6 ปี
ฟายอซเตปา

ฟายอซเตปา (/) เป็นแหล่งโบราณคดีพุทธในภูมิภาคแบกเตรียของเอเชียกลาง ใกล้กับโอเอซิสเตร์มึสในประเทศอุซเบกิสถาน รากฐานของสิ่งปลูกสร้างนั้นมีอายุถึงคริสต์ศตวรรษที่ 1 และปรากฏจุดเจริญรุ่งเรืองสูงสุดระหว่างคริสต์ศตวรรษที่ 3-4 ในสมัยกุษาณ ก่อนจะเริ่มเสื่อมถอยลงในศตวรรษที่ 5 เป็นไปได้ว่ามาจากการรุกรานของกุษาณ-ซาสซานิก ด้วยพบกษาปณ์ของชนกลุ่มดังกล่าวในแหล่งโบราณคดีการาเตปาซึ่งอยู่ใกล้กัน
โบราณสถาน.
ฟายอซเตปาอยู่ไม่ไกลจากการาเตปาและเมืองเตร์มึส
โบราณวัตถุ.
ในแหล่งมีการขุดพบโบราณวัตถุจำนวนมาก ส่วนใหญ่เกี่ยวเนื่องกับศาสนาพุทธ ปัจจุบันส่วนใหญ่จักแสดงอยู่ที่พิพิธภัณฑ์ประวัติศาสตร์แห่งชาติอุซเบกิสถานในทาชเคนต์ หนึ่งในโบราณวัตถุชิ้นสำคัญคือโพรงที่ประดิษฐานพระพุทธรูปประกอบพุทธสาวกสองรูป ที่ค้นพบนั้น มีอายุราวคริสต์ศตวรรษที่ 3-4 นอกจากนี้ยังมีการขุนพบจารึกที่มีการระบุนามของจักรพรรดิหุวิษกะ
หวาง เปิน

หวาง เปิน  เขาเป็นหนึ่งในแม่ทัพของ รัฐฉิน ในช่วง ยุครณรัฐ เขาเป็นบุตรชายของยอดขุนพลคนสำคัญของ รัฐฉิน นามว่า หวาง เจี่ยน และเขามีบทบาทสำคัญในการช่วย ฉินฉื่อหฺวังตี้ หรือฉินอ๋อง ในการบุกโจมตีแคว้นต่าง ๆ จนสามารถรวมแผ่นดินเป็นหนึ่งจนสำเร็จ
ประวัติ.
หวาง เปิน เป็นแม่ทัพนำทัพพร้อมกับ หลี่ ซิ่น ในยุทธการณ์ถล่มรัฐฉี และ รัฐไต้ ที่จ้าวเจียราชนิกูลแคว้นจ้าวหลบหนีไปตั้งรัฐบาลผลัดถิ่นอยู่ ในยุทธการณ์ครั้งนี้ทำให้สามารถจับตัว จ้าวเจียราชนิกูล รัฐจ้าว และ อ๋องแห่ง รัฐฉี ได้สำเร็จ โดยรัฐฉีเป็น รัฐสุดท้ายที่ถูกฉินโค่นล้มในที่สุด
กองทัพแอนเดอร์

กองทัพแอนเดอร์ เป็นชื่ออย่างไม่เป็นทางการ แต่ก็เป็นที่ใช้กันทั่วไปของกองทัพโปแลนด์ในตะวันออกระหว่าง ค.ศ. 1941-42 โดยเรียกชื่อตามววาดึสวัฟ แอนเดอร์ ผู้บังคับบัญชากองทัพดังกล่าว กองทัพถูกก่อตั้งขึ้นในสหภาพโซเวียต แต่ในเดือนมีนาคม ค.ศ. 1942 ตามที่ข้อตกลงร่วมกันระหว่างบริติช โปแลนด์ และโซเวียต ดังนั้นจึงถูกอพยพออกจากสหภาพโซเวียตและเดินทางผ่านอิหร่านไปยังปาเลสไตน์ ที่นั้นได้อยู่ภายใต้กองบัญชาการบริติชและจัดตั้งหน่วยทหารและกองกำลังทหารจำนวนมากของกองทัพน้อยโปแลนด์ที่ 2 (สมาชิกของกองทัพโปแลนด์ในตะวันตก) ซึ่งต่อสู้รบในการทัพอิตาลี กองทัพแอนเดอร์มีชื่อเสียงโด่งดังจากการเข้าปลดปล่อยแก่เชลยศึกเป็นหลัก และสำหรับหมีที่ชื่อว่า วอยแต็ก ซึ่งเป็นสมาชิกกิตติมศักดิ์
อำเภอแอแรด

แอแรด  เป็นอำเภอในเทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2559 อำเภอนี้มีประชากร 7,029 คนใน 2,019 ครัวเรือน อำเภอนี้มีเมืองเพียงเมืองเดียวคือแอแรด และมี 2 ตำบลคือ ตำบลแอแรดและตำบลแซบซ์พูช
แอแรด (ประเทศอิหร่าน)

แอแรด  เป็นเมืองและเมืองหลักของอำเภอแอแรด เทศมณฑลเกรอช จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 5,264 คนใน 1,181 ครัวเรือน
ววาดึสวัฟ แอนเดอร์

ววาดึสวัฟ อัลเบิร์ต แอนเดอร์ (11 สิงหาคม ค.ศ. 1892 – 12 พฤษภาคม ค.ศ. 1970) เป็นนายพลในกองทัพบกโปแลนด์ และต่อมาได้ใช้ชีวิตในการเมืองและเป็นสมาชิกคนสำคัญของรัฐบาลพลัดถิ่นโปแลนด์ในกรุงลอนดอน
บุลันด์ดรวาซา

บุลันด์ดรวาซา (Buland Darwaza แปลตรงตัว#เปลี่ยนทาง 'ประตูสูง') หรือ ประตูชัย เป็นอาคารทางเข้าออกหนึ่งในฟเตหปุระสีกรี สร้างขึ้นในปี ค.ศ. 1575 โดยจักรพรรดิโมกุล อักบาร์ เพื่อเป็นการฉลองชัยชนะเหนือคุชราต บุลันด์ดรวาซาเป็นทางเข้าออกสู่มัสยิดจามาของฟเตหปุระสีกรี
บุลันด์ดรวาซาเป็นตัวอย่างชิ้นสำคัญของสถาปัตยกรรมโมกุล งานศิลปะอันประณีตและการใช้เทคโนโลยีที่ปรากฏในการก่อสร้างดรวาซาแสดงให้เห็นถึงความก้าวหน้าทางวิศวกรรม สถาปัตยกรรม และศิลปะในยุคสมัยของจักรพรรดิอักบาร์
ตำบลเฟดอฆ

เฟดอฆ  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 24 หมู่บ้าน จากสำมะโน พ.ศ. 2559 ตำบลนี้มีประชากร 8,689 คนใน 1,992 ครัวเรือน
ตำบลแฆลีลี

แฆลีลี  เป็นตำบลในอำเภอกลาง เทศมณฑลเกรอช จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2559 ตำบลนี้มีประชากร 3,720 คนใน 937 ครัวเรือน
มัสยิดจามา (ฟเตหปุระสีกรี)

มัสยิดจามาเป็นมัสยิดใหญ่อายุจากคริสต์ศตวรรษที่ 16 ในฟเตหปุระสีกรี แหล่งมรดกโลกในรัฐอุตตรประเทศ ประเทศอินเดีย สร้างขึ้นโดยจักรพรรดิอักบัรแห่งจักรวรรดิโมกุล เป็นหนึ่งในสิ่งปลูกสร้างแรก ๆ ในนครฟเตหปุระสีกรี สร้างขึ้นระหว่างปี 1571 และ 1574 ตามที่ปรากฏในจารึกของมัสยิด มัสยิดสร้างขึ้นเพื่อเป็นเกียรติแก่ชาอิกข์ของศูฟี ซาลิม ชิสตี ที่ปรึกษาด้านศาสนาของจักรพรรดิอักบัร รวมถึงเป็น "กันฆอฮ์" (วิทยาราม) แก่สาวกของซาลิม
มีบันทึกระบุว่าจักรพรรดิอักบัรเคยเป็นผู้ประกอบพิธีกรรม เข้าร่วมพิธีกรรม รวมถึงกวาดลานของมัสยิดเช่นเดียวกับพลเมืองของนคร
มัสยิดจามาเป็น "สัญลักษณ์ของมรดกและความภาคภูมิใจของแห่งโมกุล" หลังจากอักบัรเสียชีวิต ผู้สืบทอด จักรพรรดิชะฮันคีร์ ชื่นชอบมัสยิดอย่างมาก
บอแลงเกสถาน

บอแลงเกสถาน  เป็นสวนและปราสาทที่อยู่ห่างจากเฟดอฆไปทางทิศเหนือประมาณ เป็นสถานที่ท่องเที่ยวที่มีจุดแวะพัก บริเวณสำหรับปิกนิก และเข้าถึงได้โดยไม่เสียค่าใช้จ่าย
ชาลีมาร์บาฆ (ศรีนคร)

ชาลีมาร์บาฆ (Shalimar Bagh) เป็นสวนโมกุลในศรีนคร ชัมมูและกัศมีร์ ประเทศอินเดีย เชื่อมต่อกับทะเลสาบดาล สร้างขึ้นโดยจักรพรรดิชะฮันคีร์แห่งจักรวรรดิโมกุล ให้กับพระมเหสี นูร์ ชะฮันในปี 1619 สวนนี้ถือเป็นจุดสูงสุดของวิทยาพืชสวนของโมกุล ปัจจุบันเป็นสวนสาธารณะและถือเป็น "มงกุฏแห่งโมกุล"
ทะเลสาบดัล

ดัล หรือ ดาล เป็นทะเลสาบในศรีนคร เมืองหลวงฤดูร้อนของชัมมูและกัศมีร์ ประเทศอินเดีย เป็นทะเลสาบสถานที่ท่องเที่ยวและพักผ่อนหย่อนใจสำคัญของชัมมูและกัศมีร์ และได้รับการเรียกขานเป็น "ทะเลสาบดอกไม้", "เพชรยอดมงกุฎของกัศมีร์" หรือ "มณีแห่งศรีนคร" นอกจากนี้ยังมีส่วนสำคัญในเชิงพาณิชย์ในฐานะแหล่งจับปลาและแหล่งชลประทานสำหรับการเกษตร
พื้นที่ขอบรอบทะเลสาบความยาว ประกอบด้วยต้นไม้และสวนจากจักรวรรดิโมกุล, เรือบ้าน ตลอดจนโรงแรมต่าง ๆ จุดชมทะเลสาบที่สวยงามคือจากชาลิมาร์บาฆ และ นิศาตบาฆ ซึ่งสร้างจักรพรรดิชะฮันคีร์แห่งจักรวรรดิโมกุล และเรือบ้านที่เปิดเป็นภัตตาคารประดับด้วยศิขรสีสันสดใส ในฤดูหนาว หากอุณหภูมิลดต่ำลงถึง จะทำให้ทะเลสาบแข็งเป็นน้ำแข็ง
References.
<templatestyles src="Reflist/styles.css" />
บรรณานุกรม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
จาร์จินาร์

จาร์จินาร์ (Char Chinar) หรือ จาร์จินารี หรือ โรปลังก์ (Ropa Lank) หรือ รูปลังก์ (Rupa Lank) เป็นเกาะบนทะเลสาบดัลในศรีนคร ชัมมูลและกัศมีร์ เป็นหนึ่งในสองเกาะของทะเลสาบที่มีต้นจินาร์ขึ้นปกคลุม ชื่อของ "จาร์จินาร" แปลว่า "ต้นจินาร์สี่ต้น" ซึ่งคือลักษณะของเกาะ เกาะนี้สร้างขึ้นโดย มูรัด บักช์ พี่/น้องชายของเอารังเซบ จักรพรรดิแห่งจักรวรรดิโมกุล
อันเดรอา เมซา

อัลมา อันเดรอา เมซา การ์โมนา (เกิด 13 สิงหาคม ค.ศ. 1994) เป็นนางแบบและนางงามชาวเม็กซิโกผู้ที่ได้รับตำแหน่งนางงามจักรวาล 2020 โดยเธอเป็นนางงามจากประเทศเม็กซิโกคนที่สามที่ได้รับตำแหน่งนางงามจักรวาล ซึ่งเธอเคยได้รับตำแหน่งเมฆิกานาอูนิเบร์ซัล 2020 และมิสเวิลด์เม็กซิโก 2017 และได้รับตำแหน่งรองชนะเลิศอันดับหนึ่งในมิสเวิลด์ 2017
ชีวิตในวัยเด็กและการศึกษา.
เมซาเกิดเมื่อวันที่ 13 สิงหาคม ค.ศ. 1994 ในเมืองชีวาวา มารดาชื่อ อัลมา การ์โมนา และบิดาชื่อ ซานเตียโก เมซา เธอเติบโตในเมืองชีวาวา เธอเป็นลูกสาวคนโตในพี่น้องทั้งหมด 3 คน และเมซามีเชื้อสายจีน หลังจากเรียนจบชั้นมัธยมศึกษาแล้ว เมซาได้ศึกษาต่อในมหาวิทยาลัยอิสระแห่งชีวาวา ซึ่งเธอเรียนวิศวกรรมซอฟต์แวร์ เธอสำเร็จการศึกษาระดับปริญญาของเธอในปี 2560 และต่อมาเริ่มทำงานในเม็กซิโกในฐานะวิศวกรซอฟต์แวร์ นอกเหนือจากนี้เธอยังทำอาชีพนางแบบอีกด้วย
การประกวด.
มิสเม็กซิโก 2017.
เมซาได้ริเริ่มการประกวดนางงามในปี 2016 หลังจากที่เธอได้รับเลือกเป็นตัวแทนของเมืองชีวาวาในมิสเวิลด์เม็กซิโก 2016 นี่เป็นครั้งแรกของการประกวดหลังจากนูเอสตราเบเยซาเมฆิโกสูญเสียใบอนุญาตสำหรับการจัดการประกวดมิสเวิลด์ ในการประกวดครั้งนี้ เมซาก็ได้รับตำแหน่งชนะเลิศ นอกจากนี้เมซายังได้รับรางวัลสปอร์ตชาลเลนจ์ชนะเลิศในการประกวดครั้งนี้อีกด้วย
มิสเวิลด์ 2017.
หลังจากชนะการประกวดมิสเม็กซิโก 2017 เมซาได้เป็นตัวแทนของประเทศเม็กซิโกในการประกวดครั้งที่ 67 ของมิสเวิลด์ หรือมิสเวิลด์ 2017 ที่จัดขึ้นในวันที่ 18 ธันวาคม ค.ศ. 2017 ที่ซานย่าซิตีอารีนา ซานย่า ประเทศจีน ในกิจกรรมก่อนการประกวด เมซาชนะในกลุ่มที่ 16 เฮดทูเฮดชาลเลนจ์ ซึ่งทำให้เธอเข้ารอบ 40 คนสุดท้ายโดยอัตโนมัติ นอกจากนี้ เธอยังได้รับรางวัลรองชนะเลิศอันดับที่ 4 ในการแข่งขันความสามารถพิเศษอีกด้วย
ในระหว่างรอบชิงชนะเลิศของการแข่งขัน เมซาก้าวจากสี่สิบอันดับแรกไปสู่ห้าอันดับแรก หลังจากไปถึงห้าอันดับแรก จูเลีย มอร์ลีย์ ประกาศว่าเมซาได้รับรางวัลรองชนะเลิศอันดับ 1 ตามหลังผู้ชนะ มานูชี ชิลลา จากประเทศอินเดีย นอกเหนือจากรองชนะเลิศอันดับ 1 ของเธอแล้ว เมซายังได้รับตำแหน่งมิสเวิลด์อเมริกาอีกด้วย โดยเธอได้รับตำแหน่ง คอนติเนนทอลควีนส์ออฟบิวตีปี 2017
เมฆิกานาอูนิเบร์ซัล 2020.
ในปี 2020 เมซาได้รับตำแหน่งเมฆิกานาอูนิเบร์ซัล ชีวาวา 2020 ทำให้เธอเป็นตัวแทนในการประกวดเมฆิกานาอูนิเบร์ซัล 2020 ระหว่างกิจกรรมก่อนการประกวด เมซาชนะ 6 ชาลเลนจ์รวมทั้งการแข่งขันกีฬา รอบชิงชนะเลิศวันที่ 29 พฤศจิกายน ค.ศ. 2020 ณ เมืองเกเรตาโรและแล้วเมซาได้รับตำแหน่งชนะเลิศ
นางงามจักรวาล 2020.
หลังจากการประกวดเมฆิกานาอูนิเบร์ซัล 2020 เมซาได้เป็นตัวแทนในการประกวดนางงามจักรวาล 2020 รอบชิงชนะเลิศวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ หลังจากเลื่อนจากปลายปี 2020 เป็นพฤษภาคม 2021 เนื่องจากการระบาดทั่วของโควิด-19เมซาได้รับรางวัลชนะเลิศ และโซซีบีนี ทุนซีได้สวมมงกุฎให้แก่เธอ เมซากลายเป็นนางงามจักรวาลคนที่สามของประเทศเม็กซิโก นับจากลูปิตา ยอนส์ ในปี 1991 และฆิเมนา นาบาร์เรเต ในปี 2010
ด้วยชัยชนะของ เมซาในนางงามจักรวาล 2020 นับเป็นปีที่สองติดต่อกันของเม็กซิโกใน 3 อันดับแรกหลังจากโซฟิอา อารากอน เมฆิกานาอูนิเบร์ซัล 2019 เป็นรองอันดับสองใน นางงามจักรวาล 2019
อำเภอลีร์แดฟ

อำเภอลีร์แดฟ  เป็นอำเภอในเทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 15,727 คนใน 3,639 ครัวเรือน ไม่มีเมืองในอำเภอนี้ แต่มี 2 ตำบล คือ ตำบลพีเวชก์และตำบลซูแรก
วัดป่าเหียง (จังหวัดลำพูน)

วัดป่าเหียง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่แรง อำเภอป่าซาง จังหวัดลำพูน มีเนื้อที่ 5 ไร่ 2 งาน 15 ตารางวา
ตามประวัติกล่าวว่าสร้างเมื่อ พ.ศ. 2420 ต่อมาปรักหักพังลง ครูบาธรรมปัญโญมาพบเห็นก็ทำการบูรณะวัดขึ้นอีก ต่อมาครูบาขัตติยะซึ่งเดินทางมาจากเมืองเชียงรุ้งได้มาทำการบูรณะวัดป่าเหียงอีกครั้ง อีกประวัติกล่าวว่า สร้างมาแล้ว 200 ปี โดย พญาอโศกราช มาสร้างอุโบสถไว้เพราะได้พบซากสลักหักพังพระพุทธรูป และพระพุทธรูปทองคำ 3 องค์ มีเถาวัลย์ปกคลุมอยู่ต่อมาครุบาธรรมปัญโญ มาพบเห็นก็ได้บูรณะขึ้น วัดได้รับพระราชทานวิสุงคามสีมา เมื่อ พ.ศ. 2400
หอไตรได้รับประกาศในราชกิจจานุเบกษาการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 เมื่อวันที่ 24 กรกฏาคม 2533 เล่ม 117 ตอนที่ 127
หอไตสร้างไว้กลางสระ เป็นศิลปะล้านนา สร้างด้วยไม้ทั้งหลัง หน้าบันและบานประตูแกะสลักอย่างสวยงาม มีระเบียงล้อมรอบบริเวณชายคาปีกนก มีการประดับตกแต่งด้วยไม้สลักเป็นลายเครือเถาและลายพรรณพฤกษาทาชาดปิดทองคันทวยหูช้าง ทำเป็นไม้แกะสลักเป็นลวดลายเครือเถาอย่างสวยงามส่วน หลังคาประดับด้วยช่อฟ้าใบระกาหางหงส์โดยทำเป็นไม้สลักปิดทองประดับกระจกสี
วัดโบสถ์เมือง

วัดโบสถ์เมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำจันทบุรีในตำบลตลาด อำเภอเมืองจันทบุรี จังหวัดจันทบุรี
วัดโบสถ์เมือง สันนิษฐานว่าสร้างเมื่อปี พ.ศ. 2395 และน่าจะสร้างขึ้นมาตั้งแต่สมัยกรุงศรีอยุธยาตอนปลาย โดยสังเกตจากใบเสมาหินทรายขาว อุโบสถ และเจดีย์ทรงลังกา นอกจากนี้ยังมีการค้นพบทับหลังอันเป็นศิลปะบาปวนตอนปลาย พ.ศ. 1510–1630 รูปพระอินทร์ทรงช้างเอราวัณในซุ้มเรือนแก้ว 
อาคารและเสนาสนะที่สำคัญ ได้แก่ ศาลาการเปรียญ อุโบสถมีทับหลังศิลปะบาปวน มีหลักฐานว่าบูรณะเมื่อ พ.ศ. 2444 และครั้งต่อมาเมื่อ พ.ศ. 2499–2501 ปัจจุบันอุโบสถมีการตกแต่งทาสีใหม่
หอสวดมนต์ เจดีย์ใหญ่บรรจุพระบรมธาตุ มีเจดีย์เล็กล้อมรอบสี่มุม โรงเรียนพระปริยัติธรรม ด้านหลังของวัดมีบันไดเดินลงไปถึงย่านท่าหลวง ชุมชนเก่าแก่ริมแม่น้ำจันทบูรี
อาเบนา อัปเปียห์

เอเวลีน อาเบนา อาคูอาบา อัปเปียห์ (เกิดวันที่ 2 มิถุนายน พ.ศ. 2536) เป็นนักร้อง, นางแบบ และนางงามชาวอเมริกัน-กานา ผู้ได้รับตำแหน่งมิสแกรนด์สหรัฐอเมริกา และเป็นตัวแทนสหรัฐเข้าร่วมการประกวดมิสแกรนด์อินเตอร์เนชันแนล 2020 ที่ประเทศไทย โดยเธอเป็นผู้ชนะเลิศคนที่ 8 ของการประกวดมิสแกรนด์อินเตอร์เนชันแนล และเป็นผู้หญิงผิวสีคนแรกที่ดำรงตำแหน่งมิสแกรนด์อินเตอร์เนชันแนล
ชีวิตการทำงาน.
อาเบนาได้มีโอกาสออกซิงเกิลในฐานะศิลปินอาทิ "Akomah" (2558), "Earth" (2562), "No Hit and Run" (2562) และ "No More Hate" (2564) นอกจากนี้เธอยังเป็นนักแสดงตัวประกอบในเอ็มวี "Wake Up in the Sky" ของบรูโน มาส์, กุชชีเมน กับ โกดักแบล็ก และเอ็มวี "El Anillo" ของเจนนิเฟอร์ โลเปซ
การประกวด.
อาเบนาได้เริ่มเข้าสู่วงการประกวดนางงามตั้งแต่ปี 2556 จากการชนะเลิศการประกวด Top Model Ghana 2013 และได้เป็นตัวแทนของประเทศกานาเข้าสู่ประกวด Top Model of the World ซึ่งเธอสามารถเข้ารอบ 15 คนสุดท้าย ในปีถัดไปเธอก็ได้มีโอกาสเป็นตัวแทนประเทศกานาในการประกวดนางงามจักรวาล 2014 แต่เธอไม่สามารถผ่านเข้ารอบได้
ต่อมาอาเบนาได้เข้าร่วมการประกวด Miss World America 2017 โดยเป็นตัวแทนของนิวยอร์ก และอีก 2 ปีต่อมาเขาได้เป็นตัวแทนของประเทศกานาในการประกวดมิสเอิร์ธ 2019 ซึ่งเธอสามารถเข้ารอบ 20 คนสุดท้าย
มิสแกรนด์อินเตอร์เนชันแนล 2020.
อาเบนาได้รับตำแหน่งมิสแกรนด์สหรัฐอเมริกา 2020 และเป็นตัวแทนสหรัฐอเมริกาเข้าร่วมการประกวดมิสแกรนด์อินเตอร์เนชันแนลที่จัดขึ้นในประเทศไทย และในคืนวันที่ 27 มีนาคม 2564 ตามเวลาประเทศไทย อาเบนาได้ชนะการแข่งขันและครองตำแหน่งมิสแกรนด์อินเตอร์เนชันแนล 2020 ที่ Show DC Hall ในกรุงเทพมหานคร โดยเธอเป็นตัวแทนของสหรัฐอเมริกาคนแรกที่สามารถคว้ามงกุฎในการประกวดมิสแกรนด์อินเตอร์เนชันแนล
เวอร์จินไอแลนส์มาร์ช

เวอร์จินไอแลนส์มาร์ช  เป็นเพลงชาติประจำภูมิภาคของหมู่เกาะเวอร์จินของสหรัฐอเมริกา
ประวัติ.
เพลงชาติทำนองประพันธ์โดย แซม วิลเลียมส์ และ อัลตัน อดัมส์ ทั้งคู่เป็นชาวเกาะเวอร์จินของสหรัฐอเมริกาในทศวรรษ 1920. เป็นเพลงประจำภูมิภาคอย่างไม่เป็นทางการของหมู่เกาะเวอร์จินของสหรัฐอเมริกาจนถึงปี 1963 เมื่อกฎหมายนี้ได้รับการรับรองเพลงชาติอย่างเป็นทางการ ตัวเพลงเป็นการเดินสวนสนามแบบเร็ว ซึ่งประกอบด้วยส่วนของบรรเลงเบื้องต้นตามด้วยทำนองที่สนุกสนานโดยส่วนใหญ่จะร้องท่อนแรกตามด้วยไปจนถึงท่อนสุดท้าย
เนื่องจากหมู่เกาะเวอร์จินของสหรัฐอเมริกาเป็นดินแดนโพ้นทะเลของสหรัฐอเมริกา เพลงชาติจึงยังคงเป็นเพลงของสหรัฐฯ นั่นคือเพลง "The Star-Spangled Banner"
ผลการตอบรับ.
อเล็กซ์ มาร์แชล นักข่าวของเดอะการ์เดียน ได้มีการเปรียบเทียบเพลงนี้กับเพลงชาติบางส่วนของเพลง โดยบอกว่าเพลงดังกล่าวชวนให้นึกถึงเพลงของภาพยนตร์จากค่ายดิสนีย์ ในเรื่อง "แมรี่ ป๊อปปินส์"
โรงพยาบาลนครธน

โรงพยาบาลนครธน  เป็นโรงพยาบาลเอกชนเฉพาะทางขนาด 150 เตียง มีศูนย์บริการต่าง ๆ อาทิ ศูนย์สมองและระบบประสาทศูนย์ศัลยกรรม ศูนย์ทางเดินอาหารและตับศูนย์เทคโนโลยีเพื่อการมีบุตร ฯลฯ ตั้งอยู่ในแขวงแสมดำ เขตบางขุนเทียน กรุงเทพมหานคร
ประวัติ.
สุดจิตต์และถนอม ทองสิมา เป็นเจ้าของที่ดินบริเวณถนนพระรามที่ 2 กว่า 500 ไร่ ต่อมาบุตรคือญาณเดช ทองสิมา เข้ามาทำธุรกิจอสังหาริมทรัพย์ต่อ โดยแนวคิดการสร้างโรงพยาบาลมาจากถนอมผู้เป็นมารดา ที่คิดว่าการสร้างโรงพยาบาลเปรียบเสมือนการทำบุญ จึงได้ลงทุนสร้างโรงพยาบาล ใช้เงินลงทุน 200–300 ล้านบาท โรงพยาบาลนครธนเปิดให้บริการครั้งแรกปลายปี พ.ศ. 2539 แต่ปีถัดมาเกิดวิกฤตการณ์การเงินในเอเชีย พ.ศ. 2540 ทำให้โรงพยาบาลมีหนี้สะสมจำนวนมาก จึงทำแผนชำระหนี้ 6 ปี จนหมดหนี้ ระหว่าง พ.ศ. 2542–2552 ได้เปิดรับคนไข้ประกันสังคม
ภายหลังได้เปลี่ยนแปลงจากโรงพยาบาลรักษาโรคทั่วไปเป็นโรงพยาบาลเฉพาะทาง มีศูนย์ต่าง ๆ ตั้งแต่ศูนย์สุขภาพเด็ก ศูนย์สูตินรีเวช ศูนย์เทคโนโลยีเพื่อการมีบุตร ศูนย์รักษ์เต้านมดูแลโรคมะเร็งเต้านมโดยเฉพาะ เป็นต้น พ.ศ. 2561 เปิดศูนย์ทางเดินอาหารและตับ ศูนย์ศัลยกรรม หรือแม้แต่กระดูกและข้อ รวมถึงศูนย์สมองและระบบประสาท
จดทะเบียนในตลาดหลักทรัพย์แห่งประเทศไทย.
ต่อมาเมื่อปี พ.ศ. 2567 โรงพยาบาลนครธนได้ประกาศเข้าจดทะเบียนในตลาดหลักทรัพย์แห่งประเทศไทย และลงทุนเพิ่มด้วยจำนวนเงิน 350 ล้านบาท เพื่อยกระดับเครื่องมือทางการแพทย์ และปรับปรุงสถานที่ โดยได้ยื่นแบบแสดงรายการข้อมูลและร่างหนังสือชี้ชวนต่อสำนักงานคณะกรรมการกำกับหลักทรัพย์และตลาดหลักทรัพย์ เพื่อดำเนินกระบวนการระดมทุนสาธารณะโดยการเสนอขายหุ้นครั้งแรกให้แก่สาธารณชน และเข้าจดทะเบียนในตลาดหลักทรัพย์แห่งประเทศไทย ในกลุ่มอุตสาหกรรมบริการ หมวดธุรกิจการแพทย์ ในชื่อย่อหลักทรัพย์ NKT โดยมีบริษัทหลักทรัพย์ ทรีนีตี้ จำกัด และธนาคารไทยพาณิชย์ ในเครือเอสซีบี เอกซ์ เป็นที่ปรึกษาทางการเงิน
NKT ได้ทำการระดมทุนสาธารณะโดยการเสนอขายหุ้นครั้งแรกให้แก่สาธารณชนเฉพาะหุ้นเพิ่มทุน จำนวนไม่เกิน 135,000,000 หุ้น คิดเป็นสัดส่วนไม่เกิน 25.23% ในเบื้องต้น ที่ช่วงราคาหุ้นละ 7.60–8.20 บาท เมื่อวันที่ 2–4 ธันวาคม พ.ศ. 2567 โดยมีบริษัทหลักทรัพย์ ทรีนีตี้ จำกัด และบริษัทหลักทรัพย์ อินโนเวสท์ เอกซ์ จำกัด ในเครือเอสซีบี เอกซ์ เป็นผู้จัดการการจัดจำหน่ายและรับประกันการจำหน่าย หลังเสร็จสิ้นการเสนอขายหุ้นแล้ว NKT ได้กำหนดราคาเสนอขายสุดท้ายที่ 7.80 บาท NKT จึงมีมูลค่าเสนอขายทั้งหมด 1,053,000,000 บาท และเริ่มซื้อขายหลักทรัพย์วันแรกเมื่อวันที่ 20 ธันวาคม พ.ศ. 2567 โดย NKT เป็นหลักทรัพย์ตัวสุดท้ายที่จดทะเบียนด้วยเงื่อนไขการเข้าจดทะเบียนฉบับเก่าของตลาดหลักทรัพย์แห่งประเทศไทย
อูลัม (สลัด)

อูลัม  เป็นสลัดท้องถิ่นที่ทำมาจากใบผักสดหรือผลไม้ที่สามารถกินแบบดิบหรือหลังไปต้มน้ำ เช่น บัวบก โดยมักกินพร้อมกับซอสต่าง ๆ เช่นวงศ์ปลาแมว, "เจินจาลุก"หรือ"ซัมบัล" อาหารจานนี้เป็นจานผักยอดนิยมในหมู่บ้านท้องถิ่น
ผู้คนสามารถกิน"อูลัม"ด้วยวัตถุดิบแบบง่าย ๆ เช่น แตงกวา, กะหล่ำปลี และมะเขือยาว ส่วนอูลัมดั้งเดิมจะใช้วัตถุดิบมากกว่าเดิม เช่นในแบบ"นาซีอูลัม" (ข้าวอูลัม)
กัมปง

กัมปง  หรือ กัมปุง (สะกดแบบเก่าเป็น) คือหมู่บ้านในประเทศบรูไน, อินโดนีเซีย, มาเลเซีย และสิงคโปร์ และ "ท่า" ในประเทศกัมพูชา คำนี้ใช้เรียกหมู่บ้านดั้งเดิม โดยเฉพาะของชนพื้นเมืองดั้งเดิม และต่อมายังใช้เรียกพื้นที่ชุมชนแออัดในเมือง รวมทั้งพื้นที่การพัฒนาและย่านอยู่อาศัยที่มีการล้อมอาณาเขตภายในเมืองในประเทศอินโดนีเซีย, มาเลเซีย, สิงคโปร์, กัมพูชา, ศรีลังกา และเกาะคริสต์มาส รูปแบบและสถาปัตยกรรมของกัมปงกลายเป็นเป้าหมายการปรับปรุงของสถาปนิกผังเมืองและสถาปนิกสมัยใหม่ และยังได้รับการนำมาดัดแปลงเพื่อใช้ในโครงการต่าง ๆ ของสถาปนิกร่วมสมัย นอกจากนี้ กัมปงยังเป็นสถานที่ท่องเที่ยว เช่น หมู่บ้านเปิงลีปูรันในเกาะบาหลี ประเทศอินโดนีเซีย เคยได้รับรางวัลหมู่บ้านที่สะอาดที่สุดในโลกใน ค.ศ. 2016
บุนเดิสลีกา ฤดูกาล 2021–22

บุนเดิสลีกา ฤดูกาล 2021–22  เป็นการแข่งขันบุนเดิสลีกาฤดูกาลที่ 59 เริ่มต้นฤดูกาลในวันที่ 13 สิงหาคม ค.ศ. 2021 และสิ้นสุดในวันที่ 14 พฤษภาคม ค.ศ. 2022.
กำหนดการแข่งขันได้ประกาศออกมาเมื่อวันที่ 25 มิถุนายน ค.ศ. 2021.
ไบเอิร์นมิวนิก คือแชมป์เก่าสมัยที่เก้า.
ทีม.
ทีมที่เข้าแข่งขันในบุนเดิสลีกา ฤดูกาล 2021–22 มีทั้งหมด 18 ทีม
 "ณ วันที่ 23 เมษายน ค.ศ. 2022"
 "ณ วันที่ 23 เมษายน ค.ศ. 2022"
 "ณ วันที่ 23 เมษายน ค.ศ. 2022"
ลลิษา (เพลง)

"ลลิษา" เป็นซิงเกิลเปิดตัวของลิซ่า นักร้องชาวไทยซึ่งเป็นสมาชิกแบล็กพิงก์ เกิร์ลกรุปเกาหลีใต้ ออกจำหน่ายวันที่ 10 กันยายน ค.ศ. 2021 ผ่านสังกัดวายจีเอนเตอร์เทนเมนต์ เป็นซิงเกิลนำจากซิงเกิลอัลบั้มเปิดตัวในชื่อเดียวกันของเธอ เท็ดดี พัก กับเบกกา บูม แต่งและผลิตเพลงนี้ และมี 24 ร่วมผลิตด้วย
เบื้องหลัง.
หลังจากโรเซเปิดตัวเป็นศิลปินเดี่ยวในเดือนมีนาคม ค.ศ. 2021 มีการคาดการณ์ว่าลิซ่าจะเปิดตัวเป็นศิลปินเดี่ยวคนถัดไป จนวันที่ 19 เมษายน ค.ศ. 2021 วายจีเอนเตอร์เทนเมนต์เปิดเผยกับ "เดอะโคเรียเฮรัลด์" ว่าลิซ่าจะเปิดตัวเป็นศิลปินเดี่ยวคนที่สามของวง กำหนดการประกาศอย่างเป็นทางการจะแจ้งให้ทราบภายหลัง จากนั้นในวันที่ 25 กรกฎาคม ลิซ่าได้อัปโหลดรูปภาพสองรูปขณะบันทึกเสียงในสตูดิโอบนสตอรีอินสตาแกรมของเธอ พร้อมระบุคำบรรยายใต้ภาพว่า "What's my name?" (ฉันชื่ออะไร?) อันเป็นนัยที่บ่งบอกถึงชื่อซิงเกิลอัลบั้ม
ในวันที่ 25 สิงหาคม วายจียืนยันว่าซิงเกิลอัลบั้มเปิดตัวจะใช้ชื่อว่า "ลลิษา" ตามชื่อจริงของเธอ หลังจากนั้นมีการเปิดเผยรายชื่อเพลงสำหรับอัลบั้มดังกล่าว โดยมีซิงเกิลในชื่อเดียวกันเป็นไตเติลแทร็ก เพลงออกจำหน่ายครั้งแรกในรูปแบบดิจิทัลดาวน์โหลดและสตรีมมิงเมื่อวันที่ 10 กันยายน
ดนตรีและเนื้อเพลง.
"ลลิษา" เป็นเพลงแนวฮิปฮอปแบบไดนามิกที่ผสมผสานองค์ประกอบดนตรีไทยในช่วงเบรกแดนซ์ เครื่องดนตรีใช้เสียงริฟฟ์ของเครื่องเป่าทองเหลือง ทำให้เพลงมีจังหวะเร้าใจที่ชวนให้นึกถึงเสียงไซเรน โน้ตดนตรีเขียนขึ้นในคีย์จีเมเจอร์และเร็ว 150 จังหวะต่อนาที เพจ กรีน จากหนังสือพิมพ์ "Sportskeeda" มองว่าเพลงนี้แสดง "ตัวตนและลักษณะเฉพาะของลิซ่าทั้งหมด"
มิวสิกวิดีโอ.
ซอ ฮย็อน-ซึง กำกับมิวสิกวิดีโอเพลง "ลลิษา" และเผยแพร่ทีเซอร์ในวันที่ 7 กันยายน หลังจากนั้นสามวัน มีการเผยแพร่มิวสิกวิดีโอครั้งแรกทางช่องแบล็กพิงก์ในยูทูบ วิดีโอที่ออกมาดังกล่าวกลายเป็นวิดีโอเพลงเปิดตัวที่มีผู้ชมมากที่สุดและทำลายสถิติในฐานะศิลปินเดี่ยว เพราะมียอดชมมากที่สุดใน 24 ชั่วโมงแรก คือ 73.6 ล้านครั้ง ทำลายสถิติมิวสิกวิดีโอเพลง "ออนเดอะกราวด์" ของโรเซ (ยอดชม 41.6 ล้านครั้ง) และเพลง "มี" ของเทย์เลอร์ สวิฟต์ ที่เบรนดอน ยูรี ร่วมร้องด้วย (ยอดชม 65.2 ล้านครั้ง) วิดีโอใช้เวลาถ่ายทำสี่วัน มีการเปลี่ยนแปลงเครื่องแต่งกายมากมาย รวมถึงชุดไทยประยุกต์ที่สลับซับซ้อน ซึ่งพลพัฒน์ อัศวะประภา ออกแบบ
วิดีโอถูกจัดให้หนึ่งใน 21 มิวสิกวิดีโอเคป็อปยอดเยี่ยมแห่ง ค.ศ. 2021 ของนิตยสาร "ทีนโว้ก" ด้วย
การส่งเสริมเพลง.
หลังออกอัลบั้ม ลิซ่าแสดงเพลง "ลลิษา" ครั้งแรกในวันที่ 10 กันยายน ในรายการ "เดอะทูไนต์โชว์สตาร์ริงจิมมีแฟลลอน" และรายการ "อินกีกาโย" ทางช่องเอสบีเอสในวันที่ 19 กันยายน เธอยังแสดงในรายการ "โชว์! มิวสิกคอร์" ทางช่องเอ็มบีซีในวันที่ 25 กันยายน และ "อินกีกาโย" อีกหนึ่งครั้งในวันที่ 26 กันยายน
วัดเกษมสีมาราม

วัดเกษมสีมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดเล็ก อำเภอคลองใหญ่ จังหวัดตราด วัดแห่งนี้เป็นวัดที่มีพรมแดนติดต่อกับประเทศกัมพูชา ปัจจุบันมี พระใบฎีกาบุญชม ฐาตุกาโม เป็นเจ้าอาวาส
วัดเกษมสีมาราม หรือเดิมชื่อ วัดหาดเล็ก ตั้งวัดเมื่อวันที่ 8 กันยายน พ.ศ. 2504 ได้รับพระราชทานวิสุงคามสีมาเมื่อวันที่ 15 ธันวาคม พ.ศ. 2553
อาคารเสนาสนะที่สำคัญ ได้แก่ อุโบสถซึ่งมีเสาหงส์ ตั้งที่มุมทั้งสี่ทิศ มีกำแพงแก้วล้อมรอบและซุ้มประตูทางเข้า ภายในอุโบสถมีภาพจิตรกรรมฝาผนังเขียนโดยศิลปินที่มีชื่อของจังหวัดตราดคือ นายวิสูตร ทองดี ซึ่งเป็นภาพพุทธประวัติ ตั้งแต่ประสูติ ตรัสรู้ และปรินิพพาน ด้านหน้ามีพระพุทธรูปปางลีลาประทับอยู่ภายในซุ้มด้านหน้าของวัด ภายในวัดยังมีศาลสมเด็จพระเจ้าตากสินมหาราช
ถ้ำหลวงนางนอน

ถ้ำหลวงนางนอน เป็นถ้ำหินคาสต์ในอุทยานแห่งชาติถ้ำหลวง-ขุนน้ำนางนอนใกล้หมู่บ้านโป่งผาในจังหวัดเชียงรายตั้งอยู่ใต้เทือกเขาดอยนางนอน ซึ่งเป็นเทือกเขาที่ทอดยาวใกล้ชายแดนพม่า
วันที่ 2 กรกฎาคม 2561 ถ้ำแห่งนี้ได้รับความสนใจจากนานาชาติ เมื่อสมาชิก 12 คนของทีมฟุตบอลเยาวชนหมูป่าอะคาเดมีและ โค้ชเอก ผู้ช่วยโค้ชของพวกเขาถูกพบว่าติดอยู่ในถ้ำลึก พวกเขาติดอยู่ เนื่องจากน้ำท่วมมรสุม เมื่อวันที่ 23 มิถุนายน ปฏิบัติการกู้ภัยประสบความสำเร็จ นำผู้ประสบภัยทั้งหมดออกมาได้อย่างปลอดภัย เมื่อวันที่ 10 กรกฎาคม นักดำน้ำกู้ภัยชาวไทย 2 รายคือจ่าเอกสมาน กุนัน และจ่าเอกเบรุต ปากบารา เสียชีวิตจากการกู้ภัยครั้งนี้
รายละเอียด.
ถ้ำแห่งนี้ยังเป็นที่รู้จักในชื่อ ถ้ำหลวง, ถ้ำน้ำจำ และถ้ำใหญ่
เหมิง อู่

เหมิง อู่  เป็นแม่ทัพใหญ่ของราชวงศ์ฉินในช่วงยุครณรัฐ มีบทบาทสำคัญคือการพิชิตรัฐฉู่ และเขายังเป็นบุตรชายของแม่ทัพอาวุโสของฉิน นามว่า เหมิง อ้าว (蒙骜) ซึ่งเป็นขุนพลจากรัชสมัยของ พระเจ้าฉินเจ้าเซียง นอกจากนี้ ลูกชายของเขายังเป็นยอดขุนพลเช่นกับนามว่า เหมิง เถียน และ เหมิง อี้
ประวัติ.
เมิ่งอู่เข้าร่วมเป็นส่วนหนึ่งในกองทัพของ เหมิง อ้าว ในการต่อต้าน รัฐฉี ใน 285 ปีก่อนคริสตกาล และใน 224ปี ก่อนคริสตกาล ได้มีการพิชิตรัฐเว่ย ด้วยผลงานอันเป็นที่ประจักษ์ ฉินฉื่อหฺวังตี้ หรือ ฉินอ๋อง ได้แต่งตั้งให้ หลี่ ซิ่น และ ตัวเขา นำทหาร 200,000 นาย โดยใช้การแบ่งโจมตี 2 ทาง เพื่อทำการพิชิต รัฐฉู่ แต่ได้พ่ายแพ้ต่อ รัฐฉู่ ด้วยกองกำลังของแม่ทัพเซี่ยง เยี่ยน และกลอุบายของชางผิงจวิน หลังจากความพ่ายแพ้ครั้งนี้ ฉินฉื่อหฺวังตี้หรือฉินอ๋อง ได้ทำการแต่งตั้งหวัง เจี่ยนเป็นผู้บัญชาการและ เหมิง อู่เป็นรองผู้บัญชาการ โดยให้กำลังทหารกว่า 600,000 นาย เพื่อพิชิตรัฐฉู่ โดยเหมิง อู่เป็นผู้สังหารแม่ทัพเซี่ยง เยี่ยน จนสามารถพิชิตรัฐฉู่ได้สำเร็จ
วัดประตูเมือง

วัดประตูเมือง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขุนยวม อำเภอขุนยวม จังหวัดแม่ฮ่องสอน ที่ดินตั้งวัดเนื้อที่ 3 ไร่ 31 ตารางวา อาณาเขต ทิศเหนือประมาณ 2 เส้น 17 วา จดหมู่บ้าน ทิศใต้ประมาณ 1 เส้น 15 วา จดที่ดินเอกชน ทิศตะวันออกประมาณ 2 เส้น 6 วา จดถนนสาธารณะ ทิศตะวันตกประมาณ 1 เส้น 3 วา จดภูเขา
วัดประตูเมืองสร้างเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 11 พฤศจิกายน พ.ศ. 2562 ปัจจุบันเจ้าอาวาส คือ พระครูอนุสารนันทสิทธิ์ (ทวีศักดิ์) มีอาคารเสนาสนะคือ ศาลาการเปรียญ สร้างเมื่อ พ.ศ. 2513 และเจดีย์ ศิลปะไทใหญ่
วัดมีรูปเกี่ยวกับประวัติพระพุทธเจ้าและยังมีผ้าม่านที่วาดด้วยมือ ประวัติประเพณีปอยส่างลอง หรือบวชลูกแก้ว เส้นทางของวัดประตูเมืองนั้นเป็นเส้นทางค้าขายสู่ประเทศพม่า
วัดก้ำก่อ

วัดก้ำก่อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจองคำ อำเภอเมืองแม่ฮ่องสอน จังหวัดแม่ฮ่องสอน
ประวัติ.
วัดก้ำก่อ ภาษาไต แปลว่า "ดอกบุนนาค" สร้างเมื่อ 22 มกราคม พ.ศ. 2433 โดยเจ้าอาวาสรูปแรกของวัด นามว่า "ครูบาเฒ่า" หรือชาวบ้านเรียกว่า "ตุ๊เจ้าเจียงตอง" หมายถึงพระที่มาจากเมืองเชียงของ ท่านเป็นชาวไทใหญ่ที่อพยพมาจากเมืองเชียงทอง เริ่มแรกท่านได้เดินทางเข้ามาพบที่ว่างราวครึ่งสนามฟุตบอลอยู่ท่ามกลางป่าไม้ล้อมรอบ จึงได้ชักชวนชาวบ้านมาดูและตัดสินใจสร้างวัดขึ้นโดยชาวบ้านเป็นผู้หาวัสดุก่อสร้างและลงแรงกันเอง วัดได้รับพระราชทานวิสุงคามสีมาเมื่อ พ.ศ. 2519
อาคารเสนาสนะและปูชนียวัตถุ.
สถาปัตยกรรมของวัดมีลักษณะไทใหญ่ สร้างโดยฝีมือของช่างชาวไทใหญ่ มีส่างหว่าง หรือซุ้มประตูทางเข้าศาลาการเปรียญอันเป็นเอกลักษณ์ของสถาปัตยกรรมไทใหญ่ ส่างหว่างสร้างขึ้นในปี พ.ศ. 2484 โดยนายส่วยจิ่ง นางยุ้น ตรีทอง อุโบสถสร้างขึ้นเมื่อ 8 มกราคม พ.ศ. 2533 ศาลาปฏิบัติวิปัสสนากัมมัฏฐาน ขนาดบรรจุ ผู้ปฏิบัติธรรมได้ไม่น้อยกว่าครั้งละ 100 คน สร้างเมื่อ 10 มีนาคม พ.ศ. 2519 ศาลาสุวรรณสมบูรณ์ สร้างขึ้นเมื่อ 5 ธันวาคม พ.ศ. 2516 กุฏิรับรองหลังใหญ่ ใช้บรรจุผู้มาเยือน และพักอาศัยได้ครั้งละไม่น้อยกว่า 50 คน กุฏิรับรองหลังเล็ก ใช้บรรจุผู้มาเยือน และพักอาศัย กุฏิพระครูปัญญาวราภรณ์ ลักษณะเป็นตึกแถว มีห้องนอนห้องน้ำห้องส้วมเป็นสัดเป็นส่วน สร้างเมื่อ 17 สิงหาคม พ.ศ. 2531
ปูชนียวัตถุที่สำคัญ ได้แก่ พระประธานปางมารวิชัยของวัด ขนาดหน้าตัก 60 นิ้ว พระมัณฑะเลย์ ย้ายมาจากอุโบสถหลังวิหารวัดพระนอน จเรหม่องเจ้าศรัทธาและได้นำมาประดิษฐ์ไว้ที่วัดก้ำก่อเมื่อ ขึ้น 13 ค่ำ เดือน 8 พ.ศ. 2509 โดยมีหลวงพ่อกุงหม่า (กมล) กุสโลภิกขุและพระมหารักษ์ สุภิญโญ ได้อัญเชิญนำมาประดิษฐ์ไว้ พระหินอ่อนทรงเครื่อง ศรัทธา คุณบุญชู คุณปริศนา ตรีทอง นำมาจากประเทศพม่า เพื่อถวายให้ประดิษฐ์อยู่ที่วัดก้ำก่อเมื่อวันที่ 7 เมษายน พ.ศ. 2533 ธรรมาสน์เก่าแก่ ศรัทธาพ่อเฒ่าจองติยะ นางโหย่ง ถวายเมื่อเริ่มสร้างวัด
ชางผิงจวิน

ชางผิงจวิน (Lord Changping) (เสียชีวิต 223 ปีก่อนคริสตกาล) เป็นแม่ทัพ และ ขุนนางของ รัฐฉิน ในช่วงยุครณรัฐแต่ภายหลังได้แยกตัวออกจากรัฐฉิน และเสียชีวิตในฐานะอ๋องพระองค์สุดท้ายของรัฐฉู่ (ช่วง 224–223 ปีก่อนคริสตกาล) เป็นอันสิ้นสุดสงครามในช่วงยุครณรัฐของจีนโบราณ
ประวัติ.
ประวัติและการกระทำของชางผิงจวินส่วนใหญ่ถูกบันทึกไว้ในบันทึกประวัติศาสตร์อันยิ่งใหญ่ ("史記 ฉื่อจี้)" ในส่วนพงศาวดารของจิ๋นซีฮ่องเต้ 
ในช่วง 238 ปีก่อนคริสตกาล ในรัฐฉิน ได้มีขันทีปลอมนามว่าเล่า ไอ่ (嫪毐) ได้มาสนิทสนมกับจ้าวจี (赵姬) หรือพระพันปีจ้าว พระนางทรงเป็นพระมเหสีของพระเจ้าจฺวังเซียงแห่งฉิน และพระราชมารดาของฉินอ๋องเจิ้ง (จิ๋นซีฮ่องเต้) โดยอัครมหาเสนาบดีลฺหวี่ ปู้เหวย์ (呂不韋) เป็นผู้เปิดช่องให้เล่า ไอ่ถวายตัวรับใช้พระนางจ้าวจี เหตุการณ์นี้ได้นำไปสู่ความพยายามต่อต้านอำนาจของฉินอ๋องเจิ้ง ซึ่งเมื่อฉินอ๋องเจิ้งได้รู้เหตุดังกล่าว จึงได้ออกคำสั่งให้ชางผิงจวินและชางเหวินจวินนำกองกำลังทหารเข้าปราบปรามเล่า ไอ่และบรรดาสมัครพรรคพวก มีการต่อสู้กันที่เมืองเสียนหยาง เมืองหลวงของรัฐฉิน และมีการสังหารกบฎกว่า 100 คน ส่วนเล่า ไอ่แม้จะสามารถหนีจากการต่อสู้นี้ได้ แต่สุดท้ายเขาก็ถูกจับกุมและประหารชีวิตในที่สุด ชางผิงจวินได้รับการปูนบำเหน็จจากการปราบปรามกบฏครั้งนี้
ในช่วง 226 ปีก่อนคริสตกาล ชางผิงจวินย้ายไปอยู่ที่เมืองอิ่งตู (เมืองหลวงของ รัฐฉู่)
ในช่วง 224 ปีก่อนคริสตกาล ฉินอ๋องเจิ้งได้ออกคำสั่งให้แม่ทัพหวัง เจี่ยนนำกองกำลังทหารไปบุกโจมตีเพื่อพิชิตรัฐฉู่ จนกระทั่งสามารถจับกุมตัวอ๋องแห่งรัฐฉู่ ณ ขณะนั้นได้สำเร็จ อย่างไรก็ตาม แม่ทัพเซี่ยงเหยี่ยนแห่งรัฐฉู่ได้ช่วยยกฐานะให้ชางผิงจวินกลายเป็นอ๋องคนใหม่แห่งรัฐฉู่ เพื่อทำการต่อต้านรัฐฉินต่อไป
ในช่วง 223 ปี ก่อนคริสตกาล แม่ทัพหวัง เจี่ยนและแม่ทัพเหมิง อู่ได้ยกทัพจู่โจมรัฐฉู่ ชางผิงจวินและแม่ทัพเซี่ยงเหยี่ยนสิ้นชีวิตในการศึกครั้งนี้
วัดหนองพลับ (จังหวัดประจวบคีรีขันธ์)

วัดหนองพลับ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่ศูนย์โครงการพระราชดำริ ในตำบลหนองพลับ อำเภอหัวหิน จังหวัดประจวบคีรีขันธ์ มีที่ธรณีสงฆ์ จำนวน 1 แปลง เนื้อที่ จำนวน 30 ไร่ อาณาเขต ทิศเหนือจดโรงเรียนหนองพลับวิทยา ทิศใต้จดโรงเรียนบ้านหนองพลับ ทิศตะวันออกจดทางสาธารณะ ทิศตะวันตกจดภูเขา พระครูสิริศุภกิจ ดำรงตำแหน่งเจ้าอาวาสวัดหนองพลับ และเจ้าคณะตำบลหนองพลับ
วัดหนองพลับตั้งเป็นวัดเมื่อวันที่ 21 กรกฎาคม พ.ศ. 2518 ได้รับพระราชทานวิสุงคามสีมา เมื่อวันที่ 21 มีนาคม พ.ศ. 2520 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2518 กว้าง 40 เมตร ยาว 80 เมตร ศาลาการเปรียญสร้างด้วยไม้ กว้าง 12 เมตร ยาว 20 เมตร สร้างเมื่อ พ.ศ. 2512 หอสวดมนต์ สร้างเมื่อ พ.ศ. 2536 กว้าง 12 เมตร ยาว 20 เมตร กุฎิสงฆ์ จำนวน 1 หลัง สร้างด้วยคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก จำนวน 1 หลัง หอระฆัง สร้างด้วยคอนกรีตสริมเหล็ก จำนวน 1 หลัง และศาลาธรรมสภา 2 ชั้น ปูชนียวัตถุ ได้แก่พระประธานในอุโบสถ จำนวน 1 องค์ หน้าตักกว้าง 52 นิ้ว พร้อมอัครสาวก
วัดสามัคคีผดุงพันธ์

วัดสามัคคีผดุงพันธ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลมะขามเตี้ย อำเภอเมืองสุราษฎร์ธานี จังหวัดสุราษฎร์ธานี ปัจจุบันมีพระวิสุทธิคณาภรณ์ (สมบูรณ์ กิตฺติคุโณ ป.ธ.4) เป็นเจ้าอาวาส
วัดสามัคคีผดุงพันธ์ตั้งวัดเมื่อวันที่ 31 ตุลาคม พ.ศ. 2516 ได้รับพระราชทานวิสุงคามสีมาเมื่อวันที่ 25 มีนาคม พ.ศ. 2541
อาคารเสนาสนะที่สำคัญของวัด ได้แก่ อุโบสถ 2 ชั้น ซึ่งได้รับแบบมาจากวัดยายร่ม แขวงบางมด เขตจอมทอง กรุงเทพมหานคร เป็นต้นแบบในการก่อสร้าง เป็นอุโบสถ 2 ชั้น แห่งเดียวในเขตเทศบาลนครสุราษฎร์ธานี ชั้นบนเป็นวิหารซุ้มจัตุรมุขหลังคาทรงปราสาทเรือนยอดจำนวน 4 หลัง ชั้นล่างเป็นห้องโถงสำหรับประกอบพิธีกรรมต่าง ๆ หน้าบันของอุโบสถได้รับพระบรมราชานุญาตให้อัญเชิญตราสัญลักษณ์พระราชพิธีมหามงคลเฉลิมพระชนมพรรษา 80 พรรษา 12 สิงหาคม 2555 มาประดับไว้
วัดกล้วย (จังหวัดพระนครศรีอยุธยา)

วัดกล้วย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำป่าสัก นอกเกาะตัวเมืองอยุธยาไปทางทิศตะวันออกใกล้กับสะพานนเรศวร ในตำบลกะมัง อำเภอพระนครศรีอยุธยา จังหวัดพระนครศรีอยุธยา มีเนื้อที่ตั้งวัด 11 ไร่ 1 งาน
วัดกล้วยได้รับอนุญาตตั้งวัดเมื่อ พ.ศ. 2200 สมัยงสมเด็จพระนารายณ์มหาราช ในอดีตาเป็นศูนย์กลางการค้าขายทางน้ำ เป็นที่จอดเรือสินค้าของชาวภาคเหนือ เคยเป็นสนามรบและที่ตั้งกองทหารของสมเด็จพระเจ้าตากสินมหาราช
จุดเด่นของวัดคือ พระธาตุพระครูอินทวุฒิกร (ต่วน อินทปัญโญ) อดีตเจ้าอาวาส ซึ่งอัฐิมีการแปรสภาพเป็นพระธาตุอย่างชัดเจน จัดแสดงลักษณะต่าง ๆ ให้ชมจำนวนมาก ปูชนียวัตถุอื่น ๆ ได้แก่ พระประธานในอุโบสถเก่าเป็นหินสมัยกรุงศรีอยุธยาสร้างด้วยทองเหลือง ภายในบรรจุด้วยวัตถุมงคล และมีการจัดพระบรมสารีริกธาตุ และพระธาตุครูบาอาจารย์หลายองค์ เช่น พระธาตุพระอรหันตสมัยพุทธกาล เกศาหลวงปู่มั่น ภูริทัตโต อัฐิหลวงปู่เทสก์ เทสรังสี เป็นต้น บริเวณศาลาการเปรียญมีรูปหล่อหลวงปู่ต่วน หลวงปู่เทพโลกอุดร
หฺวาน อี่

หฺวาน อี่  หรือ สวนกี เป็นขุนพลของรัฐฉินในช่วงปลายยุครณรัฐ (ช่วงใกล้ 221 ปีก่อนคริสตกาล)
ประวัติ.
เมื่อ 236 ปีก่อนคริสตกาล ขุนพลผาง หน่วน (龐煖) แห่งรัฐจ้าวเข้ายึดครองหลายเมืองของรัฐเยียน รัฐเยียนจึงขอความช่วยเหลือจากรัฐฉิน หฺวาน อี่, หยาง ตฺวานเหอ (楊端和) และหวาง เจี่ยน (王翦) นำเข้าโจมตีรัฐจ้าวเพื่อช่วยรัฐเยียน แล้วเข้ายึดยึดเมืองเย่ (鄴; ปัจจุบันคืออำเภอหลินจาง มณฑลเหอเป่ย์) และอานหยาง (安陽; อยู่ในมณฑลเหอเป่ย์) รวมถึงเอ้อ-ยฺหวี่ (閼與; อำเภอเหอชุ่น มณฑลชานซี) และเลียวหยาง (撩陽; อำเภอจั่วเฉฺวียน มณฑลชานซี) หฺวาน อี่และหวาง เจี่ยนยึดได้เก้าเมืองในภูมิภาคเย่
เมื่อ 234 ปีก่อนคริสตกาล หฺวาน อี่โจมตีผิงหยาง (平陽; นครหลินเฝิน มณฑลชานซี) และอู่เฉิง (武城; อำเภอฉือเซี่ยน มณฑลเหอเป่ย์) สังหารขุนพลฮู่ เจ๋อ (扈輒) และสังหารหมู่ทหารของรัฐจ้าว 100,000 นาย จากนั้นจึงออกจากช่างต่าง (上黨) ผ่านเทือกเขาไท่หาง (太行山 "ไท่หางชาน") และบุกรัฐจ้าวโดยการยึดเมืองชื่อลี่ (赤麗) และอี๋อาน (宜安; เขตเก่าเฉิง มณฑลเหอเป่ย์) รัฐจ้าวจึงมอบอำนาจบัญชาการทหารสูงสุดให้กับหลี่ มู่ (李牧) หลี่ มู่เอาชนะหฺวาน อี่ได้ในยุทธการที่เฝย์ (肥; อำเภอจิ้นเสียน มณฑลเหอเป่ย์
ไม่มีบันทึกถึงหฺวาน อี่ในฉื่อจี้ (史記) หลังการพ่ายแพ้ที่เฝย์ อย่างไรก็ตามในจ้านกั๋วเช่อ (戰國策; อีกหนึ่งแหล่งข้อมูลทางประวัติศาสตร์) กล่าวถึงหฺวาน อี่ในภายหลังว่าเสียชีวิตขณะโจมตีหานตาน (邯鄲) นครหลวงของรัฐจ้าวซึ่งป้องกันโดยหลี่ มู่ในยุทธการครั้งหนึ่งในการศึกระหว่างรัฐฉินและรัฐจ้าวครั้งสุดท้าย
วัดกำแพงงาม (จังหวัดสุโขทัย)

วัดกำแพงงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกล้วย อำเภอเมืองสุโขทัย จังหวัดสุโขทัย มีที่ดินตั้งวัดเนื้อที่ 21 ไร่ 3 งาน 33 ตารางวา มีที่ธรณีสงฆ์ 1 แปลง มีเนื้อที่ 14 ไร่ 3 งาน 30 ตารางวา วัดเคยพบ "จารึกวัดกำแพงงาม" ปัจจุบันเก็บอยู่ที่พิพิธภัณฑสถานแห่งชาติ พระนคร กรุงเทพมหานคร
วัดกำแพงงงามตั้งวัดเมื่อ พ.ศ. 2127 เดิมชื่อว่า วัดบ้านกล้วย ตามชื่อบ้าน แต่ที่ได้นามว่าวัดกำแพงงาม เพราะเหตุผลที่ว่า วัดนี้สร้างกำแพงวิหารห่างออกมาจากตัววิหารล้อมรอบทั้ง 4 ด้าน ก่อด้วยอิฐ ทำเป็นช่องลมห่างตัววิหารประมาณ 3 วา ที่มีความสวยงาม วัดได้รับพระราชทานวิสุงคามสีมาเมื่อ พ.ศ. 2430 ด้านการศึกษา ทางวัดได้เปิดการเรียนการสอนทั้งแผนกธรรมและแผนกบาลี ธรรมศึกษา ดนตรีไทย และเปิดการเรียนการสอนถวายความรู้ ระดับอุดมศึกษา พระภิกษุสามเณรจังหวัดสุโขทัยและจังหวัดใกล้เคียง
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 15 เมตร สร้าง เมื่อ พ.ศ. 2499 กุฏิสงฆ์มีจำนวน 8 หลัง ศาลาการเปรียญ สร้างเมื่อ พ.ศ. 2482 หอสวดมนต์กว้าง 12 เมตร ยาว 16 เมตร สร้างเมื่อ พ.ศ. 2514 หอไตรกลางน้ำ และมีโรงเรียนพระปริยัติธรรม 1 หลัง สร้างเมื่อ พ.ศ. 2552 เป็นต้น ปูชนียวัตถุมี พระประธานในอุโบสถศิลปะสุโขทัย พระพุทธรูปอื่นอีก 2 องค์ เป็นพระพุทธรูปปางมารวิชัย และปางห้ามสมุทร
วัดแลง

วัดแลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านแลง อำเภอเมืองระยอง จังหวัดระยอง
วัดแลง หรือ วัดบ้านแลง เดิมเป็นสำนักสงฆ์ สร้างขึ้นในสมัยกรุงศรีอยุธยา เมื่อ พ.ศ. 2285 โดยนายจันทร์เป็นผู้ยกที่ดินไร่อ้อยถวายให้ ได้ตั้งชื่อวัดตามชื่อผู้ถวายที่ดินว่า วัดจันทร์สุวรรณโพธิธาราม ต่อมานิยมเรียกกันว่า "วัดแลง" สันนิษฐานว่ามาจากบริเวณวัดเป็นพื้นที่ที่มักพบหินแลง จึงใช้เป็นชื่อวัด และเป็น "วัดบ้านแลง" ตามชื่อของตำบลที่ตั้ง ได้รับพระราชทานวิสุงคามสีมา เมื่อ พ.ศ. 2305 และผูกพัทธสีมาเมื่อ พ.ศ. 2306 วัดเปิดสอนพระปริยัติธรรมตั้งแต่ พ.ศ. 2465
อาคารเสนาสนะที่สำคัย ได้แก่ อุโบสถหลังเก่าสร้างเมื่อ พ.ศ. 2305 พระปรางค์รูปทรงคล้ายแบบขอมหรือศิลปะลพบุรี หอไตรซึ่งสร้างเมื่อประมาณ พ.ศ. 2400 สร้างด้วยไม้ทั้งหลัง หลังคาทรงไทยซ้อน 2 ชั้น มีเฉลียงรอบทั้ง 4 ด้าน เจดีย์ 2 องค์ องค์ใหญ่สูง 6 เมตร องค์เล็กสูง 4.8 เมตร นอกจากนี้มีหอสมุดซึ่งรวบรวมหนังสืออันมีค่า ตำราอ้างอิงต่าง ๆ ของ พระมหาวน สิริปญฺโญ อดีตเจ้าอาวาส
วัดแสนสุข (จังหวัดสระแก้ว)

วัดแสนสุข เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองน้ำใส อำเภออรัญประเทศ จังหวัดสระแก้ว ที่ดินตั้งวัดมีเนื้อที่ 26 ไร่ ที่ตั้งวัดอยู่ใกล้ชายแดนไทยกัมพูชา ชาวบ้านบริเวณนั้นเป็นชาวไทยญ้อที่เชื่อกันว่าอพยพมาจากลาวผ่านกัมพูชาเข้ามาอยู่ในอรัญประเทศมานานแล้ว
วัดแสนสุขตั้งวัด เมื่อ พ.ศ. 2468 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 เขตวิสุงคามสีมา กว้าง 25 เมตร ยาว 40 เมตร ปัจจุบันมี พระครูปัจจันตธรรมโสภณ (เย็น กวิวํโส) เป็นเจ้าอาวาสวัด
อาคารเสนาสนะที่สำคัญ ได้แก่ อุโบสถ กว้าง 5.50 เมตร ยาว 19 เมตร สร้างเมื่อ พ.ศ. 2537 เป็นอาคารคอนกรีตเสริมเหล็ก กุฏิสงฆ์ จำนวน 3 หลัง เป็นอาคารไม้สร้างเมื่อ พ.ศ. 2538 และกุฏิหลังใหม่สร้างด้วยคอนกรีตเสริมเหล็ก จำนวน 1 หลัง และศาลาการเปรียญ 1 หลัง กว้าง 11 เมตร ยาว 28 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก
วัดประตูชัยอรัญเขต

วัดประตูชัยอรัญเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภออรัญประเทศ จังหวัดสระแก้ว มีเนื้อที่ดิน 22 ไร่ 3 งาน 22 ตารางวา
วัดประตูชัยอรัญเขต เดิมชื่อว่า วัดป่าไผ่ เนื่องจากบริเวณที่ก่อสร้างวัดมีป่าไผ่ขึ้นอยู่อย่างหนาแน่น ซุ้มประตูวัดระบุชื่อวัดว่า วัดประตูชัยอรัญเขต (ป่าไผ่) ได้รับอนุญาตจากกระทรวงศึกษาธิการให้จัดตั้งเป็นวัดขึ้นในวันที่ 21 มกราคม พ.ศ. 2517 มีเจ้าอาวาสที่ได้รับคำสั่งแต่งตั้งจากกรมการศาสนาให้ดำรงตำแหน่งเจ้าอาวาส จำนวน 2 รูป ได้แก่ พระปลัดบุญลือ ธรรมกุสโร และพระอธิการวันชัย สิริปัญโญ (เจ้าอาวาสรูปปัจจุบัน) ซึ่งได้รับแต่งตั้งให้เป็นเจ้าอาวาสวัดประตูชัยอรัญเขตในวันที่ 13 มิถุนายน พ.ศ. 2534 วัดยังเป็นสถานที่ตั้งของโครงการวัฒนธรรมไทยสายใยชุมชนตำบลท่าข้าม ศูนย์ศึกษาพระพุทธศาสนาวันอาทิตย์ และหน่วยสงเคราะห์พุทธมามกะ
อาคารและเสนาสนะที่สำคัญ ได้แก่ อุโบสถซึ่งสร้างโดยชาวอินโดนีเซีย สร้างมูลค่ากว่า 10 ล้านบาท ถวายไว้ให้เป็นสมบัติของศาสนา ศาลาการเปรียญชั้นเดียวยกพื้นสูงสร้างด้วยไม้ ศาลาการเปรียญ 2 ชั้น สร้างด้วยปูน กุฏิสงฆ์ หอระฆัง ศาลาธรรมสังเวช และเมรุ
มาจูดันเซอจะฮ์เตอรา

มาจูดันเซอจะฮ์เตอรา  เป็นเพลงสรรเสิรญอย่างเป็นทางการของสหพันธรัฐมาเลเซีย เพลงสรรเสริญนี้ได้รับการรับรองเมื่อวันที่ 12 สิงหาคม พ.ศ. 2549 และ เมื่อวันที่ 28 มกราคม พ.ศ. 2554 ได้เปิดตัวเพลงชาติและเนื้อร้องใหม่เพื่อนำไปใช้ในดินแดนสหพันธรัฐ
เพลงสรรเสริญแบบเก่า (2006 - 2011).
เพลงดินแดนสหพันธรัฐแบบเก่าเนื้อร้องและทำนองประพันธ์โดย ดาตุก วาห์ อิดริส ในปี ค.ศ. 2006
เพลงสรรเสริญแบบใหม่ (2011 - ปัจจุบัน).
เพลงดินแดนสหพันธรัฐแบบใหม่นี้ประพันธ์โดย เช็ด อินเดรา เช็ด โอมาร์ และเรียบเรียงโดย ซูไฮมี โมด์ ซิน ในปี ค.ศ. 2011
เซอลามัตซุลตัน (รัฐกลันตัน)

เซอลามัตซุลตัน  เป็นเพลงประจำรัฐกลันตัน ประเทศมาเลเซีย ทำนองนี้ประพันธ์ขึ้นในวันที่ 5 กรกฎาคม พ.ศ. 2470 โดยอัลเลาะห์ยาร์ฮัม โมฮัมเหม็ด บิน ฮัมซาห์ ซาอิด (2438-2514) หัวหน้าวงดนตรี Goa-born Bandmaster of the Kelantan Police Band ผู้ซึ่งได้รับคำสั่งให้เล่นบรรเลงเพลงให้กับสุลต่าน อิสมาอิล แห่งรัฐกลันตัน ในขณะนั้น ต่อมาหลังจากนั้น เนื้อร้องนี้ประพันธ์โดย ฮัมมูด บิน ฮัมซา (1893–1971) ซึ่งเป็นรัฐมนตรีกระทรวงการต่างประเทศในขณะนั้น